ועדת המשנה למדיניות חוץ והסברה, כנסת 25, פרוטוקול מספר 36, 2024-02-08 00:00

זאב אלקין: בוקר טוב, שלום לכולם אנחנו פותחים את ישיבת ועדת המשנה למדיניות חוץ והסברה

זאב אלקין:  יש לנו שני מפגשים הבוקר בוועדה

זאב אלקין:  הראשון מוקדש לתקציב משרד החוץ, והשני יעסוק בנושא אונר"א באופן ממוקד

זאב אלקין:  בינתיים נאפשר למנכ"ל המשרד שמכבד אותנו כאן בנוכחותו לעשות שיחה, ואני אפתח ואומר שביקשתי לקיים את הדיון הזה כי כרגע יש תהליך של אישור תקציב בכנסת – משתנים תקציבים לכל המשרדים, ואני מניח שמשרד החוץ לא חריג בהקשר הזה

זאב אלקין:  חשוב לנו להבין את התמונה הכוללת של תקציב המשרד, ולראות מה ההשלכות של התמונה התקציבית על יכולת הפעילות של המשרד בתחומים השונים

זאב אלקין:  עסקנו כאן בצורה ממוקדת בנושא ההסברה ותקציבי ההסברה, אני מניח שגם לזה תתייחסו, ואם יהיה צורך, נשאל שאלות, אבל כל הרעיון לדיון הזה בא באמת מהרצון לראות איזושהי תמונת מקרו, מה המשמעות גם תקציבית וגם בפעילות של המשרד, במסגרת הסיכום התקציבי

זאב אלקין:       לכן ביקשנו ממנכ"ל המשרד –אני מודה לו שהוא כאן איתנו – להציג לנו את התמונה של התקציב, וההשלכות שלו על תוכנית הפעילות

זאב אלקין:  בסוף בלי קמח אין תורה, כידוע, וזה נכון בכל משרדי הממשלה ובמשרד החוץ בצורה די דרמטית

זאב אלקין:  בבקשה, הבמה שלכם

יעקב בליטשטיין: אני אפתח בזה שאני אומר, שאני מניח שאתה מכיר את משרד החוץ הרבה יותר טוב ממני

יעקב בליטשטיין:  היית שם סגן שר, ובפועל שר

זאב אלקין: עבר עשור מאז, ואני מניח שהמשרד השתנה

זאב אלקין:  הייתי צעיר בעשר שנים

יעקב בליטשטיין: אני מניח שאת המשרד אתה מכיר הרבה יותר טוב ממני

יעקב בליטשטיין:  אני נכנסתי לתפקידי ב-15 לחודש, וכמה ימים לפני כן בדיוק נפלנו על מה שנקרא הסיכום התקציבי, וכך נכנסתי ישר לסוגיה של הסיכום התקציבי

יעקב בליטשטיין:  סגרנו סיכום תקציבי עם האוצר, והבהרנו לאוצר שאנחנו נמצאים בשנת מלחמה, שהתקציב צריך להיות מותאם לצרכים בזמן מלחמה

יעקב בליטשטיין:  אני לא צריך לומר לפורום הזה, שמבין שבזה גם הרבה יותר טוב ממני, שמצבנו בעולם לא מי-יודע-מה

יעקב בליטשטיין:  באמת, האוצר בבסיס לא קיצץ לנו כמו כל יתר המשרדים, ומפה אני אעבור למספרים

זאב אלקין: תמונת המקרו היא שנשארתם עם מה שהיה?     

יעקב בליטשטיין: תמונת המקרו היא שנשארנו עם מה שהיה, פחות אי יותר

יעקב בליטשטיין:  אפילו תוספת בהסתמך על ביצועים שאנחנו נבצע

יעקב בליטשטיין:  אני תכף אציג את זה בפירוט

יעקב בליטשטיין:  אני אומר שוב, אני מזכיר שבשנים 2024-2023 היה סיכום תקציבי, ונסגר גם התקציב של 2024

יעקב בליטשטיין:  אז באה המלחמה, והיו אמורים לקצץ לנו בתקציב בצורה משמעותית, כמו שקיצצו לכל יתר המשרדים

יעקב בליטשטיין:  אם נתסכל על תקציב 2023, הבסיס שלנו היא כ-1

יעקב בליטשטיין: 6 מיליארד במונחי נטו, ובשנת 2024 היינו אמורים לעמוד על כ-1

יעקב בליטשטיין: 830 מיליארד, אלא שחלו עלינו פלטים רוחביים, כמו על כל יתר המשרדים, מעבר לקיצוץ שקיצצו בכל משרד

יעקב בליטשטיין:  הפלטים האלה מעמידים אותנו עכשיו על תקציב נטו של בבסיס של 1

יעקב בליטשטיין: 673 מיליארד

יעקב בליטשטיין:  אם הולכים לשקף הבא, רואים את תמונת המצב האמיתית

יעקב בליטשטיין:  כלומר, אנחנו סיכמנו על 1

יעקב בליטשטיין: 830 מיליארד, נכנסו כל הפלטים שחייבו את כולם, והורידו לנו 156 מיליון, ולכן לכאורה אני מתחיל עם 1

יעקב בליטשטיין: 6 מיליארד נטו

יעקב בליטשטיין:  בסיכומים שלנו עם האוצר, במידה ואנחנו נעמוד בכל תוכנית הפעילות שלנו, נגיע בסוף ל-2

יעקב בליטשטיין: 136 מיליארד

יעקב בליטשטיין:  בתוך זה יש 106 מיליון שבכל מקרה חייבים להעביר לנו, כי אלה העודפים שלנו, וסיכמנו על תוספת של 40 מיליון במידה ונעמוד בכל היעדים האלה

יעקב בליטשטיין:  זה המצב שלנו

זאב אלקין: אני מנסה להבין

זאב אלקין:  בתקציב שאושר בשעתו ל-2024, מה היה אמור להיות תקציב המשרד?     

יעקב בליטשטיין: 1

יעקב בליטשטיין: 749 מיליארד

זאב אלקין: נטו, אחרי הפלט?     

יעקב בליטשטיין: נטו, אחרי הפלט

זאב אלקין: אתה מדבר על פלט שהוחלט עליו במהלך שנת 2023

יעקב בליטשטיין: לא

יעקב בליטשטיין:  על פלט שהוחלט עליהם עכשיו, כתוצאה מהמלחמה

זאב אלקין: אז כן השיתו עליכם קיצוץ

יעקב בליטשטיין: במשרדים אחרים קיצצו בבסיס, ואנחנו סגרנו על בסיס של 1

יעקב בליטשטיין: 8 מיליארד, ועל זה השיתו עלינו פלט

יעקב בליטשטיין:  אתה יכול לראות את הפלט בעמודה הבאה

גל אסף: אני מאגף התקציבים, ואני אשמח לחדד

גל אסף:  במשרדים אחרים עשו קיצוצים ייעודיים גם לתקציב הבסיס

זאב אלקין: גם פלט הוא בבסיס

זאב אלקין:  ככה לימדו אותי פעם באגף תקציבים

גל אסף: נכון, נכון, חד-משמעית

גל אסף:  במשרדים אחרים עשו קיצוצים ייעודיים, מעבר לקיצוצים הרוחביים

גל אסף:  פה לא היה קיצוץ מעבר לקיצוצים הרוחביים

גל אסף:  הקיצוצים הרוחביים, כשמם כן הם, ועל כך אנחנו מקפידים, חלים באופן רוחבי

זאב אלקין: אני יכול לספר לך על הרבה מקרים, שאחרי שאתם מפעילים את הפלט, אתם מחזירים למשרדים את הכסף בכל מיני דרכים, כשאתם רוצים

גל אסף: גם פה, התקציב בסוף יותר גבוה מהתקציב - - -     

זאב אלקין: תכף ננסה להבין את זה

זאב אלקין:  אם כך, כן הופעל פלט כמו על כל הממשלה

יעקב בליטשטיין: לא סבלנו מהקיצוצים הייעודיים

יעקב בליטשטיין:  היו על זה ויכוחים עד כדי כמעט הרמת ידיים, אבל אתה רואה, הסתדרנו בסוף

יעקב בליטשטיין:  גל פה, שלם, בלי פנס בעין

זאב אלקין: אגב, יש גם פלט עודפים?     

גל אסף: עדיין לא הוכרע מה היקפו

זאב אלקין: העודפים שרשומים פה הם עוד לפני פלט עודפים?     

גל אסף: הם אחרי הנחה של המשרד לפלט של 15%, וזאת הנחה סבירה

גל אסף:  כלומר, המשרד כבר הניח מה יהיה הפלט

יעקב בליטשטיין: העודפים היו 120, ואנחנו מניחים שישיתו על זה פלט עודפים, וזה הסכום

זאב אלקין: התוספתי חד-פעמי 258 – זה היה בסיכום המקורי?     

עידית בשן: זה היה 225, ועל זה הוסיפו לנו

זאב אלקין: ועל זה יש עוד 40 מיליון, בהתאם למיצוי של 70% ו-80% שאתם תקבלו

זאב אלקין:  אבל 258 זה שלכם

זאב אלקין:  כדי להבין, וסליחה שאני מעכב אותך, אבל זה חשוב כדי לראות את התמונה הכוללת – מה היה התקציב ב-2023, כולל תקציב חד-פעמי

עידית בשן: 1

עידית בשן: 654 מיליארד

זאב אלקין: זה היה הנטו ב-2023, ועכשיו תהיו על יותר מזה

זאב אלקין:  כמה היה ב-2023 כולל תוספות חד-פעמיות?     

יעקב בליטשטיין: היה מעבר לזה?         

עידית בשן: לא, לא היה

זאב אלקין: אני רוצה להשוות בסוף את התמונה הכוללת

יעקב בליטשטיין: תעשי את הבדיקה הזאת

זאב אלקין: אנחנו נתקדם, וברגע שיהיה לכם הנתון, תגידו מהו

זאב אלקין:  מעניין אותי לראות מול שנת 2023 איפה אנחנו נמצאים

יעקב בליטשטיין: עד כאן הסיכומים, ועל זה סיכמנו עם האוצר

יעקב בליטשטיין:  אין לי טענה לסיכומים בעניין הזה

יעקב בליטשטיין:  אלא שפה אנחנו עוברים למציאות של משרד החוץ, ואיפה אנחנו עומדים עכשיו

יעקב בליטשטיין:  קודם כול, השקף הבא אומר שלמעשה כל תקציב משרד החוץ הוא קשיח, וזה אומר שכר, שכירות בחו"ל, מבנים וכל מה שקשור לקשיח

יעקב בליטשטיין:  למעשה, הפעילות היא 8% מכל התקציב, בערך 170 מיליון שקל תקציב נטו לפעילות

יעקב בליטשטיין:  כלומר, כנסים כשצריך, משלחות

זאב אלקין: הסברה

זאב אלקין:  כל פרסום, חוץ מאנשים ומבנים קבועים

זאב אלקין:  אם אתה צריך מבנה זמני, זה פה

יעקב בליטשטיין: נכון

זאב אלקין: זה מה שיקרה בתקציב 2024

זאב אלקין:  מה היה התקציב הגמיש ב-2023?     

עידית בשן: פחות או יותר אותו הדבר

זאב אלקין: למה אני שואל על זה? תכף נדבר על התקציב הקשיח ועל ההשלכות שלו על משרד

זאב אלקין:  הפעילות שלכם היא בתקציב הגמיש, כי כל השאר זה ניהול כוח אדם

זאב אלקין:  לכן, פה חשובים לא רק האחוזים אלא המספר האבסולוטי, וכל זה עוד לפני שדיברנו על התייקרויות בגלל שינויים בשער וכו', ובדרך כלל למשרד החוץ זה אירוע סופר-דרמטי

זאב אלקין:  תזוזה קטנה בשער הדולר יכולה להשפיע מאוד על היקפי הפעילות

זאב אלקין:  זה היה נכון לפני עשור, ובטח נכון גם היום

יעקב בליטשטיין: מה ההבדל בין זה ל-2024? זה השקף הכי חשוב, מבחינתי – אנחנו מבינים שהשנה הזאת היא שנת מלחמה, ויש שלושה משתנים מאוד גדולים בשנה הזאת

יעקב בליטשטיין:  האחד, יש לנו סוגיה מדינית-משפטית מאוד קשה – ה-ICJ וכל מה שקורה איתנו בעולם

יעקב בליטשטיין:  במאמר מוסגר אני אגיד שאנחנו חוששים מה-17-16 בפברואר, ועידת מדינות אפריקה

יעקב בליטשטיין:  אנחנו יודעים שאלג'יריה ודרום אפריקה רוצות להעלות הצעה שיבטלו לנו את מעמד המשקיף

יעקב בליטשטיין:  אנחנו עושים על זה עכשיו מערכה, ואני מסתכל גם על חבר הכנסת ביסמוט, כי אחד הרעיונות שלנו הוא לנסות להיעזר גם בו בעניין הזה

יעקב בליטשטיין:  כבר הכנו את כל התוכנית, כולל עם מי מדבר הנשיא, עם מי מדבר ראש הממשלה וכו'

יעקב בליטשטיין:  צריך להבין שאנחנו ביבשת הזאת מאוד מאוד מדוללים

יעקב בליטשטיין:  לכן, זאת שנה מיוחדת

יעקב בליטשטיין:       הדבר השני הוא כל סוגיית ההסברה והיפוך תודעה

יעקב בליטשטיין:  אנחנו חווינו את מה שקורה בכל העולם, חווינו מגזרים שלדעתי אנחנו לא משקיעים בהם בכלל או לא משקיעים בהם מספיק, כמו כל סוגיית הצעירים בקמפוסים גם בארצות הברית וגם באירופה

יעקב בליטשטיין:  בקיצור, אנחנו מאוד חלשים בתחום ההסברה

יעקב בליטשטיין:       הסוגיה השלישית היא היבטי אבטחה

יעקב בליטשטיין:  מיום ליום אנחנו נדרשים ליותר ויותר השקעה באבטחה, כדרישה של השב"כ

יעקב בליטשטיין:  זה ישפיע מאוד מאוד על ההוצאות בשנת 2024

זאב אלקין: אם תרצו ותחשבו שזה תורם וחשוב, אנחנו ערוכים לקיים דיון נפרד על זה, חסוי, עם הגורמים הרלוונטיים

זאב אלקין:  אם תראו שזה יכול לעזור

יעקב בליטשטיין: הכנו במשרד תוכנית מה אנחנו אמורים לעשות, איך אנחנו אמורים לטפל בשלושת הנושאים האלה

יעקב בליטשטיין:  אני לא בא עם שורות מפורטות לכל משימה ומשימה, אבל אנחנו אומדים את זה בערך בסדר גודל של 230 מיליון שקל נוספים, שיידרשו בשנה הזאת

זאב אלקין: מעבר לסיכום התקציבי

יעקב בליטשטיין: מעבר לסיכום התקציבי, אם אנחנו נרצה לעמוד ביעדים, שאנחנו נדרשים להם

יעקב בליטשטיין:  אני מזכיר שגם ראש הממשלה סיכם עם השר שאנחנו נוביל את כל סוגיית ההסברה בחו"ל, בצורה מאוד מאוד אינטנסיבית ושונה מההסברה הקיימת

יעקב בליטשטיין:  אנחנו כרגע מכינים את התוכנית

זאב אלקין: אגף התקציבים, אתם מכירים את המספר הזה?     

יעקב בליטשטיין: לא, הם לא מכירים

גל אסף: ראינו את זה בפעם הראשונה איתך, יו"ר הוועדה

זאב אלקין: אתה רואה, היה שווה לבוא

יעקב בליטשטיין: לא הצגנו את זה עדיין

יעקב בליטשטיין:  הייתה בינינו שיחת טלפון ואני התרעתי, אבל אני אומר שוב, רק שנבין את ההיקפים

יעקב בליטשטיין:  כרגע אנחנו בגיבוש התוכנית, ואני מזכיר שאני בתפקידי מה-15 לחודש, לפני 22 יום

יעקב בליטשטיין:  על הדבר הזה אנחנו מסתערים, כי אנחנו מבינים שאנחנו צריכים לעשות שינוי מאוד מאוד רדיקלי בעניין הזה

יעקב בליטשטיין:       הנתח של הביטחון בתקציב – קיבלנו את הדרישה הזאת משירות הביטחון הכללי

זאב אלקין: איך זה עובד ביניכם לבין אג"ת, כשגדלות הוצאות אבטחה כתוצאה מדרישות חדשות לאור המציאות בעולם? האם התוספת נספגת בתקציב הגמיש שלכם, או שאתם מבקשים מאג"ת תוספת ייעודית?     

יעקב בליטשטיין: בשנה שעברה לא נדרשנו לכאלה מספרים בשנה שעברה

יעקב בליטשטיין:  בסוף לקחו את זה מהגמיש, ובסוף השנה היה משא ומתן מול משרד האוצר, ומשרד האוצר השלים כסף

יעקב בליטשטיין:  האם זה שקל מול שקל? לא, אבל עשינו את הדברים האלה במשא ומתן מול האוצר

זאב אלקין: ומה קורה בדרך כלל? מה שיטת העבודה?     

עידית בשן: בדרך כלל זה מהתקציב הגמיש שלנו, מתקציב המשרד

עידית בשן:  עושים סדרי עדיפויות

אייל אזולאי: בסוף אתה מוריד פעילות

זאב אלקין: ברור, זאת המשמעות

יעקב בליטשטיין: אם תשאל את גל, הוא יאמר שאנחנו מקשיחים את עצמנו לדעת כל הזמן

יעקב בליטשטיין:  אבל ההקשחה נובעת ממטלות שלא תלויות בנו

יעקב בליטשטיין:  זה לא שהשב"כ אומר: תעשו ככה וככה, ואנחנו מייד עוברים לדום

יעקב בליטשטיין:  אנחנו מתווכחים איתם, אבל בסוף – אחרת זה מקרין על הפעילות עצמה של הנציגות

יעקב בליטשטיין:  זאת לא חוכמה, כמו באחת הנציגויות, לקחת את ראש הנציגות ולשים אותו פה בארץ, או בנציגות אחרת להגביל לו את הפעילות, ולהגיד לו שהוא לא מרצה, הוא לא נואם, הוא לא יוצא וכו'

יעקב בליטשטיין:  לכן, אנחנו איתם במלחמות בנושא

זאב אלקין: אני מניח שמה שכתוב כאן על בטמ"ח ותקשוב, אם באמת הסכום הזה הוא חובה, המשמעות של זה היא שנשארת עם תקציב גמיש של 70 מיליון שקל

יעקב בליטשטיין: את כל זה קיבלנו אחרי שסיכמנו את התקציב

יעקב בליטשטיין:  אלה ממש דברים מהשבועות האחרונים

זאב אלקין: דרישות חדשות

יעקב בליטשטיין: כן

יעקב בליטשטיין:  היו אירועים, וחלקם אפילו פורסמו בתקשורת

יעקב בליטשטיין:  בעקבות זה, יום למוחרת קיבלנו הנחיות

יעקב בליטשטיין:  לכן אנחנו באירוע

יעקב בליטשטיין:  אם אתה הולך אחרי הסכום הזה לסכום הבא בגודלו, אנחנו מדברים על המהות שלנו, וזאת הדיפלומטיה הציבורית

יעקב בליטשטיין:  אנחנו חייבים להשקיע המון המון בדיפלומטיה ציבורית, אם אנחנו באמת רוצים לעשות - - -     

זאב אלקין: זאת תוספת שעוד לא קיבלתם

זאב אלקין:  בתוספת שיש כרגע, מה התקציב הייעודי לפעילות הדיפ"צ? אני לא מדבר על הקשיח

אייל אזולאי: 28 מיליון

אייל אזולאי:  זה מה שהצלחנו להעמיד

זאב אלקין: כמה היה בשנה שעברה?     

אייל אזולאי: בשנה שעברה היה כ-32 מיליון

זאב אלקין: זאת אומרת שבשנה שעברה, בהתחשב בזה שהמלחמה הייתה רק שלושה חודשים, והפעילות האינטנסיבית שנדרשת בתקופת מלחמה הייתה רבעון, דובר על תקציב יותר גבוה ממה שאתם מתכננים השנה לדיפלומטיה ציבורית לשנה שלמה של מלחמה, ובעיית הלגיטימציה רק גדלה בדרך כלל

יעקב בליטשטיין: אני רק רוצה לוודא שאתם משווים מלפפונים למלפפונים

יעקב בליטשטיין:  ה-28 זה מתוך 1

יעקב בליטשטיין: 6 מיליארד או מתוך 2 מיליארד?     

אייל אזולאי: מה שתוכנן לתת השנה לדיפ"צ – 28 מיליון, זה מהתקציב, כולל כל מה שראית

זאב אלקין: זה מעלה קושיה גדולה מאוד

אייל אזולאי: בסיכום הנוכחי נאמר לנו שמערך ההסברה הלאומי יעביר לנו 10 מיליון שקלים לטובת פעילות שלנו, ולכאורה הסכום הוא 38 מיליון

אייל אזולאי:  יומיים אחרי זה קיבלנו הודעה מוקלטת של ראש מערך ההסברה הלאומי, שאנחנו לא מקבלים את זה וזה מתואם עם אגף תקציבים

אייל אזולאי:  בסוף נשארנו בלי 10 מיליון, וזה משאיר אותנו עם 28 ולא עם 38

אייל אזולאי:  זה משמעותי

זאב אלקין: אני יודע שבסגירה מול מערך ההסברה הלאומי – גל, זאת גם סגירה שלך?     

גל אסף: כן

זאב אלקין: אני יודע שהיה סיכום מפורש שזה הולך נטו אליהם ולא למשרדים אחרים

זאב אלקין:  הם ביקשו סכום הרבה יותר גדול ממה שקיבלו, ואז אמרו: אתם לא צריכים להיות צינור שלנו למשרדים אחרים, את מי שאנחנו רוצים לתקצב גם ככה

זאב אלקין:  אתם תקבלו רק מה שישירות אליכם, ולכן קיצצו להם בערך בחצי ממה שהם ביקשו, ואמרו במפורשות שזה בלי העברות לא לחוץ ולא לתפוצות

זאב אלקין:  זה אכן הסיכום שאני מכיר

זאב אלקין:  מצד שני, אני לא מבין את ההיגיון – אדוני המנכ"ל, אני מציע לכם לשקול את זה מחדש – איך יכול להיות שסך תקציב המשרד, כולל גם בגמיש, גדל לפי הנתונים שהצגתם פה, אחרי כל הסיכומים שהבאתם, ותקציב דיפ"צ – ירד

יעקב בליטשטיין: לא

יעקב בליטשטיין:  בחישוב שלנו הוא היה אמור לעלות ב-8 מיליון, מ-30 ל-38, וזה גם היה הסיכום שלנו עם גל

יעקב בליטשטיין:  רק בימים האחרונים - - -     

זאב אלקין: גל, זה נכון שהיה כזה סיכום, שסתר את הסיכום שלך עם המנכ"ל?     

גל אסף: זה לא מה שנאמר

גל אסף:  לא נאמר 10 מיליון, אלא שניתן יהיה לפנות למערך ההסברה

גל אסף:  דרך אגב, עשיתי שיחה עם מערך ההסברה, ונכון שהוא קיבל פחות מהתקציב שלו, ולא הגדרנו לא למה השימושים

זאב אלקין: הוא טוען שחד-משמעית התניתם לו, וזה נאמר גם בדיון אחר שהיה בוועדה

זאב אלקין:  אני בשיח גם עם ראש מערך ההסברה הלאומי

גל אסף: חד-משמעית הוא קיבל פחות ממה שהוא ביקש

זאב אלקין: הוא קיבל פחות ממה שהוא ביקש, ושנית, אמרתם לו: זה רק אליך, ואת מה שחשבת להעביר לאחרים, אנחנו מורידים לך כי אנחנו נסתדר איתם לבד

גל אסף: זאת לא בדיוק האמירה שנאמרה, אבל לא משנה

גל אסף:  אני לא חושב שצריך להיכנס לרמת - - -     

זאב אלקין: צריך ועוד איך

זאב אלקין:  בשביל מה אנחנו פה? זה שגילחת 10 מיליון שקל בדרך, לא סיבה לא להיכנס לפרטים

גל אסף: חשוב להדגיש פה אמירה אחת, אנחנו לא מחליטים מה היקף תקציב ההסברה באף אחד מהמשרדים, גם לא במשרד החוץ

גל אסף:  זה שיקול דעת של משרד החוץ, כמה מתוך הכסף הושם על הסברה, וזה שיקול של מערך ההסברה כמה מתוך הכסף שהוא קיבל, הוא מקצה למשרדים אחרים

זאב אלקין: קודם כול, זאת אמירה לפרוטוקול?     

גל אסף: מה? אם אני אייצג אותו כדי להיות קולגיאלי, הוא יגיד: עם הכסף שקיבלתי, אין לי כסף לסייע למשרדים אחרים

זאב אלקין: זאת כבר שאלה של סדרי עדיפויות

זאב אלקין:  אתה מודיע פה לפרוטוקול – זה שונה ממה ששמעתי ממנו – שלא הייתה דרישה של אגף התקציבים למערך ההסברה הלאומי, לא להעביר כספים?     

גל אסף: האמירה הייתה, לא כדרישה

גל אסף:  האמירה הייתה: יש לך קושי תקציבי, תכנס את מה שקריטי לך, ואם לא קריטי לך לסייע למשרדים אחרים, זה שיקול דעת שלך

גל אסף:  בסיכום לא נכתבו השימושים מעבר לזה, שהם שימושים להסברה

זאב אלקין: ומה שנאמר בעל פה, מעבר לסיכום? אני מכיר אותך

גל אסף: לא, לא

גל אסף:  גם מעבר לסיכום, בסוף לא נכנסנו ברחל בתך הקטנה לשימושים

גל אסף:  ירצה להעביר כסף למשרד החוץ? זה יהיה בסדר גמור

גל אסף:  מצד שני, אני אבין אותו אם יהיה לו קושי לעשות זאת, לאור התקציב שהוא קיבל

זאב אלקין: זה בסדר

זאב אלקין:  אני יודע שאתה לא רוצה לחייב אותו שלא בנוכחותו, בוודאי

זאב אלקין:  לפחות אתה אומר שלכם לא תהיה התנגדות, ואתם לא תבואו אליו בטענה: אם יש לך כסף לעזור למשרד החוץ, בפעם הבאה ניתן לך פחות כי כנראה אתה לא צריך

גל אסף: נכון

זאב אלקין: חשוב שזה ייאמר כאן, כי הוצגה תמונה קצת שונה

זאב אלקין:       אני חוזר אליכם, ואחר כך נעבור לאגף תקציבים

זאב אלקין:  בכל זאת, תקציב המשרד הכללי, כפי שהצגתם פה, גדל קצת מול השנה הקודמת

זאב אלקין:  לא ירד

זאב אלקין:  ברור שלנושא דיפלומטיה ציבורית בשנה כזאת, כמו שאמרת בצדק, יש משקל אפילו יותר משנה רגילה, גם מתוך כלל הצרכים של המשרד

זאב אלקין:  כל מיני פעולות שעושים בדרך כלל, אולי פחות חשובות מזה

זאב אלקין:  השאלה במצב כזה היא איך הגיוני שעכשיו, כשיודעים שאין כרגע תוספת ממערך ההסברה הלאומי, יש קיצוץ בתקציב הדיפלומטיה הציבורית מתוך סך העוגה של המשרד?     

יעקב בליטשטיין: עשיתי ממש משא ומתן מול גל, והנושא הזה עלה גם בליל התקציב

יעקב בליטשטיין:  הייתה הסכמה – גל, תקן אותי אם אני טועה

יעקב בליטשטיין:  אמרנו שההסברה לא יעבירו לנו וכו', וצפינו את זה

יעקב בליטשטיין:  הוא אמר: את זה תשאירו לי, ואנחנו יצאנו מנקודת הנחה שאנחנו מקבלים 10 מיליון

זאב אלקין: אבל עכשיו, כשאתה יודע - - -     

יעקב בליטשטיין: כשאתה אומר לי: עכשיו, כשאתה יודע – אני יודע את זה מהשבוע האחרון, ונצטרך לעשות ויסותים פנימיים בתוך התוכנית

זאב אלקין: לדעתי זה מתבקש

יעקב בליטשטיין: נכון מאוד

זאב אלקין: אני רוצה לשתף אותך בחוויה

זאב אלקין:  אתה לא היית אז במשרד, ואחרים אולי מכירים את זה

זאב אלקין:  גל בטח מכיר את זה

זאב אלקין:  אתם בטח זוכרים, חבריי חברי הכנסת, כי הייתם פה בוועדה

זאב אלקין:  בועז, נדמה לי שהיית כשבא לפה סמנכ"ל דיפ"צ של משרד החוץ – נדמה לי שזה היה באמצע נובמבר – ואמר: נשארתי עם טוויטר בגלל ההוצאות הגדולות בתקופת המלחמה, שהיו אחרי ה-7 באוקטובר

זאב אלקין:  נגמר לי תקציב הפעילות, ונאלצנו להשבית את כולו

זאב אלקין:  מה שאני יכול לעשות זה לצייץ

זאב אלקין:  זה הכלי שיש לי לניהול ההסברה של מדינת ישראל

זאב אלקין:      הייתה מהומה גדולה סביב זה, ובסופו של דבר נמצאה הדרך, גם ממקורות פנים-משרדיים וגם ממקורות של מערך ההסברה הלאומי, שגייס לזה כסף ייעודי, לחלץ אותו ולשים אותו לפחות באותו ווליום של פעילות כמו שהיה

זאב אלקין:  עם הסכומים שיש כרגע, בהתחשב במה שקרה בשנה שעברה, וכמה הושקע רק בשלושת החודשים האחרונים, גם אם תחזירו את התקציב ל-30, הוא לא יספיק להיקף הפעילות שהיה באוקטובר-נובמבר-דצמבר, אם הוא ימשיך באותו היקף, מה שלכאורה מתבקש, כי החזית רק מחריפה

זאב אלקין:  המשמעות תהיה שהוא יושבת, פחות או יותר, אי-שם בחודשי הקיץ

זאב אלקין:  זאת המשמעות

יעקב בליטשטיין: לכן, אני אומר שוב, זה מחזיר אותנו לבסיס העניין הזה

יעקב בליטשטיין:  מבחינתנו, היושב-ראש, יש כרגע שתי חזיתות מרכזיות: החזית הצבאית והחזית המדינית

יעקב בליטשטיין:  אלה שתי חזיתות שאין עליהן ויכוח, שבהן צריך להשקיע

יעקב בליטשטיין:  כמו שלתקציב הביטחון מוסיף אגף התקציבים סכומים ניכרים, כי צריך לקנות עוד תחמושת וכל מה שכרוך בזה, אני חושב שבשנה כזאת, למשרד החוץ חייבים להוסיף תוספות משמעותיות, כי אנחנו חייבים תחמושת מדינית

יעקב בליטשטיין:  אין לנו תחמושת

יעקב בליטשטיין:  התקציב השוטף שלנו לא מספיק לעונת מלחמה

יעקב בליטשטיין:  לכן, אני חושב שהשנים 2024 ו-2025 הן שנים שבהן תקציב משרד החוץ צריך לגדול משמעותית, בתקציב הגמיש שלו בעיקר

יעקב בליטשטיין:  זאת התוכנית שאנחנו עובדים עליה כעת, ואני מקווה שעד סוף החודש הזה נסיים אותה

יעקב בליטשטיין:  נבוא עם זה לאוצר, ואני מניח שאני אצטרך לבוא לממשלה ולקבינט המדיני-חברתי, להציג את הדברים האלה

יעקב בליטשטיין:  אנחנו חייבים לשפוך הרבה כסף בתחום הדיפלומטיה הציבורית בעיקר, ובתחום הדיפלומטיה בכלל, בתחום נסיעה למדינות אמנה

יעקב בליטשטיין:       בגדול, במה אנחנו צריכים להתמקד? אנחנו רוצים תגבור של הפעילות הדיפלומטית - - -     

זאב אלקין: שים לב, אדוני המנכ"ל, אתה לוקח אותי לשאלה מה אתם רוצים לעשות עם תוספת הכסף שעוד לא אושר

זאב אלקין:  אני אשמח שתציג לנו את השימושים במה שכן אושר, אותם 170 מיליון תקציב גמיש

זאב אלקין:  אני פחות מבקש שתציג לי את התקציב הקשיח, כי הוא קשיח

יעקב בליטשטיין: אני לא יודע אם אני או אלון ערוכים לזה

יעקב בליטשטיין:  לא באנו עם שורות של כל - - -     

זאב אלקין: אני רואה שדווקא על התוספת של 228 מיליון באתם עם השורות בצורה ברורה

יעקב בליטשטיין: נכון

זאב אלקין: אבל זה משהו שעוד לא קיים

זאב אלקין:  כדאי לדון במה שקיים

יעקב בליטשטיין: גם את זה אני יכול להציג

יעקב בליטשטיין:  אלון, אתה יכול להציג את זה?     

אלון: אני יכול להתייחס, לא ברמת המספרים

זאב אלקין: איך אפשר להציג תקציב לא ברמת המספרים? 

אלון: כבוד היו"ר, יש לנו היום יכולת להביא בתקציב בערך בין 10 ל-18 משלחות בשנה, וגם עמנואל הסמנכ"ל אמר את זה בעבר

אלון:  אנחנו רוצים להגדיל את זה באופן משמעותי

זאב אלקין: זה תקציב של דיפ"צ?     

אלון: כן

זאב אלקין: אני מדבר על התמונה התקציבית הכוללת, לאו דווקא דיפ"צ

זאב אלקין:  יש 170 מיליון שקל בתקציב הגמיש, יש לכם תוכנית עבודה? היה סכום שעוד לא אמרתם לי מהו, ואני עדיין מחכה

יעקב בליטשטיין: 150 מיליון

זאב אלקין: בשנת 2023 עשיתם עם ה-150 מיליון כך וכך וכך

זאב אלקין:  בשנת 2024, מתוך 170 מיליון, אתם מתכוונים לעשות כך וכך וכך

זאב אלקין:  ככה אנחנו רואים מה קורה עם סדרי העדיפויות של המשרד, עד כמה הם השתנו בהתחשב באופי המיוחד של השנה הזאת, 2024 מול 2023, איפה הוחלט לתגבר, איפה הוחלט להוריד וכו'

זאב אלקין:  על זה אפשר לנהל דיון אינטליגנטי על הקומה הנוספת שאתם מבקשים מאגף תקציבים

זאב אלקין:  הם נורא שמחו לבוא היום לישיבה לשמוע את זה, ואני רואה שגל כבר מכין את ההעברה התקציבית

זאב אלקין:  אני רואה שאתה על המחשב

יעקב בליטשטיין: אנחנו יכולים לבוא עם התוכניות, ויותר מזה, אני יכול לעשות השוואה בין 2023 ל-2024

זאב אלקין: כן, אני חושב שזה הכרחי, כי זה ייתן לנו תמונה

זאב אלקין:  בסוף, משרד החוץ הוא ספינה ענקית, אבל הרוב המוחלט של הספינה הזאת הוא באמת הדברים הקשיחים

זאב אלקין:  הדרך לנייד אותה, חוץ מניהול מדיני וניהול כוח אדם, שבטח נדבר עליהם כאן – זה אירוע מרתק וחשוב במשרד החוץ – היא סדרי עדיפויות בחלוקת התקציב הגמיש

זאב אלקין:  בסוף זה מתורגם להרבה פעולות בכל נציגות

זאב אלקין:  אני פחות מבקש איך אתם מחלקים את זה בין הנציגויות וכן הלאה, אלא לראות תמונה ברמת שורות, כמו שהצגתם פה את הכסף הנדרש החדש

זאב אלקין:  קודם אני מבקש לראות את התמונה הזאת

זאב אלקין:  אנחנו אולי נקיים ישיבת המשך בעתיד, עם הנתונים האלה, אם כרגע הם לא קיימים, ונוכל לפחות להשוות בין 2024 ל-2023

יעקב בליטשטיין: אני אשמח לקיים את הדיון הזה כמה שיותר מהר

זאב אלקין: אנחנו נשמח, ונסמן לעצמנו באחת מהישיבות הקרובות לקיים

זאב אלקין:  אני אודה לך אם שוב תכבד אותנו בנוכחותך בדיון הזה, כי כסף זה מנכ"ל

שרון ניר: ברשותך, אדוני היושב-ראש, אני רוצה להגיד כמה דברים

שרון ניר:  התסכול עצום ברמת המדינה, לא ברמה אישית, ואני חושבת שאמר את זה יפה מנכ"ל משרד החוץ

שרון ניר:  מדובר בזירה נוספת, בזירת תודעה של מדינת ישראל, ואיך שלא מסובבים את זה, אנחנו מרגישים בסוג של דפיציט

שרון ניר:  כשמסתכלים על היקפי התקציבים הענקיים שמושקעים בעולם באוניברסיטאות בארצות הברית, כספי קטאר – כלומר, הם משחקים מראש מול מגרש ריק

שרון ניר:  הסטטיסטיקות שמדובר עליהן הן שעל כל סרטון של מדינת ישראל, יש 60 סרטונים של האויב

שרון ניר:  הם פשוט עושים שטיפת מוח שקרית ומסיתה לכיוון מדינת ישראל

שרון ניר:  זאת באמת תחושה של לשחק מול מגרש ריק, או רבים מול מעטים

שרון ניר:  מראש, זה מאוד מאוד מתסכל את כולנו, ואנחנו צריכים להיות מאוד יצירתיים בעניין הזה

שרון ניר:       היושב-ראש ביקש, בצדק, לראות איך התקציב מתורגם בסוף ל-action items, לעשייה שתשנה את המשוואה המאוד מסובכת הזאת, שאנחנו מבינים שהיא קיימת

שרון ניר:  אני חושבת, ויכול להיות שיש משהו שאני צריכה להשלים ברמת האופרציה הבין-משרדית, שצריך להסתכל בסוף על התמונה המלאה, על התמונה של משרד החוץ עם מערך ההסברה הלאומי

זאב אלקין: דווקא בנושא ההסברתי אנחנו עושים את זה

זאב אלקין:  מקיימים דיונים נפרדים על תקציבי ההסברה של מדינת ישראל, ואז על השולחן עולים כולם ביחד

שרון ניר: מעולה

שרון ניר:  מאוד חשוב שבסוף אנחנו נראה את התוכנית הכוללת, מעבר לתקציבים, שבאמת מנסה לתת מענה ללקונה הבסיסית

זאב אלקין: יש פה הרבה שאלות

זאב אלקין:  יש שאלת תקציב, יש שאלה של חלוקת אחריות, ואף אחד לא יודע להסביר עד הסוף במדויק איפה עובר קו הגבול בין משרד התפוצות לבין דיפ"צ של משרד החוץ

זאב אלקין:  ועכשיו מערך ההסברה הלאומי גם הפך לשחקן מבצע, ולא רק מתכלל ממעט הכסף שגל הקציב לו

זאב אלקין:  המעט הזה, יש לו בחודש מה שלכם יש בשנה

שרון ניר: צריך להגיד שיש גם יוזמות אזרחיות מאוד מרשימות, שיש במדינת ישראל, והן ברוכות, כמובן

שרון ניר:  צריך לכנס את הכול לראייה כוללת, שמשנה את המשוואה

שרון ניר:  זה הדבר הכי חשוב

שרון ניר:  אם מתרגמים את התקציבים האלה לשורות ול-action items, זה באמת יכול להוביל אותנו לאיזשהו שינוי בתוצאה, וזאת המשמעות

זאב אלקין: גל, אני רוצה להגיד אמירה כוללת, לפני שאני חוזר לסוגיות פנימיות

זאב אלקין:  קודם כול, אני חושב שהגישה שהציג פה מנכ"ל משרד החוץ מאוד נכונה

זאב אלקין:  אני מצטרף לדברי חברת הכנסת שרון ניר, ולמה שאמר המנכ"ל

זאב אלקין:  זאת באמת חזית

זאב אלקין:  הרי נכון שאנחנו בשנת קיצוצים, ואף אחד לא העלה על דעתו לקצץ בתקציב צה"ל ומשרד הביטחון, אלא להפך – התקציב שלהם גדל דרמטית

זאב אלקין:  זאת אחת הסיבות לקיצוצים, כי מדינת ישראל הבינה שבסיטואציה הזאת, היא חייבת את הכלים האלה, עם כל הצער שבדבר של המחירים שצריך לשלם

זאב אלקין:  למרות שהיה סיכום תקציבי ותוכנית תר"ש וכו', יש החלטה על שינוי סדרי העדיפויות של מדינת ישראל, כי אין בררה

זאב אלקין:  אנחנו בשנה כזאת

זאב אלקין:       זה נכון באותה מידה לחזית המדינית, כי בסוף בסוף, גם היכולת לנצל את החזית הביטחונית תלויה בפעילות מדינית הסברתית – חזית מדינית-הסברתית באה ביחד – וגם התוצאות של הלחימה הזאת תלויות בסוף

זאב אלקין:  אתה יכול להגיע לתוצאות טובות, אבל בלי מעטפת נכונה מדינית-הסברתית, כל ההשקעה תרד לטמיון

זאב אלקין:  הרי אתם באגף התקציבים חסידים גדולים של תפוקות ולא רק של תשומות

זאב אלקין:  זה מרכיב שהוא זה שמבטיח את התפוקות, במידה רבה, אחרת נישאר רק עם תשומות

זאב אלקין:  נשקיע עשרות מיליארדים תוספת בתקציב הביטחון, אבל בלי יכולת להשתמש בזה כי ניקלע לאיזשהו חסם מדיני-הסברתי כבד, או לחילופין, בלי תוצאה סופית רצויה למדינת ישראל, שבסוף תאפשר למשק, לציבור ולמדינה שקט לכמה שיותר זמן, כדי להתפתח כלכלית ולסגור את ההשקעה הזאת, ולהצדיק אותה

זאב אלקין:   התוצאה הזאת תלויה בחזית הזאת, וכשמשווים את המספרים, זאת בדיחה

זאב אלקין:  כל התקציב של משרד החוץ הוא 160 מיליון, וצה"ל על כזאת הוצאה בכלל לא צריך אישור מכם

זאב אלקין:  זה בגבולות של מה שהוא יודע להחליט לבד

זאב אלקין:  מאיתנו הוא כן צריך

זאב אלקין:  בסוף אלה סכומים מצחיקים, וכל מי שמסתכל על התקציבים של צה"ל ומשרד הביטחון – 160 מיליון בשנה זה זניח בהסתכלות הכללית

זאב אלקין:  לכן, זה לא הגיוני

זאב אלקין:  אומנם, זאת לא ההשקעה היחידה בהסברה במדינת ישראל, וכבר הזכרנו שיש עוד גופים, אבל הם לא ישנו את זה דרמטית בסדרי גודל

זאב אלקין:  אני יודע מה ההשקעות שם

זאב אלקין:  זה דורש איזשהו שינוי דיסקט באגף תקציבים במשרד האוצר, בהבנה שאם אנחנו בשנת מלחמה, שמשנה סדרי עדיפויות, משרד החוץ הוא משרד מלחמה

זאב אלקין:  לא משרד שצריך לממן את המלחמה, וזה מה שקורה כרגע עם זה שהושת עליו הפלט

זאב אלקין:  עקרונית, הם היו צריכים לבוא כמו משרד הביטחון עם הבקשות אליך לתוספת של 20 מיליון דולר

זאב אלקין:  זה שהם באים עם 200 מיליון, בסדרי גודל כאלה, זאת סיבה שבאמת אתם חייבים לראות איך אתם נענים לבקשה

זאב אלקין:  זה פשוט לא מתכנס

זאב אלקין:  לא יכול להיות שמדינת ישראל תנהל את האירוע הזה בסוף בצורה כזאת

זאב אלקין:  וזה בלי קשר לוויכוח שהוא לגיטימי, ואני אגע בו, של המשפט שציטטת בשם גל, שמשרד החוץ מקשיח את עצמו למוות, ונשאר בלי תקציבים גמישים

גל אסף: המילה "למוות" לא נאמרה

זאב אלקין: אז אני מוכן להגיד

זאב אלקין:  אמרתי את זה למשרד החוץ לפני עשור, כשהייתי סגן שר

זאב אלקין:  ראיתי את הדינמיקה התקציבית ואמרתי: בסוף יהיה פה שלד, רק העצמות

זאב אלקין:  לא יהיה שום דבר אחר

זאב אלקין:  יהיו נציגויות, לא תהיה להן פעילות כי העלות שלהן כל הזמן גדלה, מתוקף נסיבות שונות – ביטחוניות, שער הדולר, הוצאות מחייה וכו'

זאב אלקין:  התקציב של המשרד לא גדל באופן פרופורציונלי, הקשיח כל הזמן גדל, הגמיש כל הזמן קטן, גם אם יעשו סיכום תקציבי הכי טוב שאפשר, ועוד נאכל על ידי כל מיני אירועים ביטחוניים שמעלים את הביטחון במהלך השנה

זאב אלקין:  זה כמו לקנות כלים מאוד מאוד יקרים, נניח מטוסים מאוד יקרים לצה"ל, אבל לא לקנות להם תחמושת

זאב אלקין:  ולהגיד: שיטוסו אי-שם בשמיים, אבל אין להם מה להטיל ואין להם מה לירות, כי את זה לא קנו כי לא נשאר כסף

זאב אלקין:  זה בערך מה שאנחנו עושים כמדינה

זאב אלקין:       יש שאלות גדולות גם למשרד הפנים, ותכף אני ארצה לנצל את הדיון הזה ולהעמיק

זאב אלקין:  יכול להיות שנמשיך את הדיון גם בהזדמנויות אחרות, אחרי שתלמד יותר לעומק את המשרד

זאב אלקין:  בסוף, כשאני שם את הדבר הזה בצד, והוא תמיד בוויכוח בין אגף תקציבים לבין משרד החוץ, הסיפור של הקשחת אחוזי תקציב, עדיין ברור שבשנה כזאת צריכים להתייחס אחרת לגמרי לתקציב משרד החוץ

זאב אלקין:  אי-אפשר להשאיר אותו על אותם סדרי גודל, או להגיד: תגיד תודה רבה שלא עשינו לכם קיצוץ ייעודי, אלא רק פלט, ותסתדרו עם מה שיש

זאב אלקין:  לכן, הדרישה של המשרד היא לא רק לגיטימית בעיניי, היא הכרחית

זאב אלקין:  אנחנו נחזור לדיון הזה לשמוע מכם, אחרי שאתם תלמדו את הדברים האלה

זאב אלקין:  אני יודע שאתם נורא אוהבים לדון בבקשות לתוספות תקציב דקה אחרי סיכום תקציבי, יש חדווה לזה באגף תקציבים

זאב אלקין:  הוא תמיד בא לזה ממש בלב פתוח ובנפש חפצה, כשקורה כזה אירוע

זאב אלקין:       ההתייקרות הביטחונית שנובעת מדרישות של גוף חיצוני, זה מקרה קלאסי של כוח עליון, והמשרד לא יכול לקחת אותו בחשבון כשהוא סוגר איתכם תקציב

זאב אלקין:  אני חושב שהתוצאה שלו חייבת לבוא ממקור חיצוני

זאב אלקין:  זה נטו הוצאת ביטחון לכל דבר ועניין, וזה בערך חצי מהתוספת הזאת בהיקפים האלה

זאב אלקין:  לדעתי, אין פה בכלל נושא לוויכוח

זאב אלקין:      לך, אדוני המנכ"ל, אם אתם אומרים שנושא מסוים מתועדף, זה חייב לבוא לידי ביטוי גם בחלוקה הפנימית של המשרד

זאב אלקין:  אי-אפשר להגיד שדיפלומטיה ציבורית היא נושא ייחודי, ולכן צריך עבורו תוספת ייעודית, אבל מתוך כלל תקציבי המשרד שגדלו קצת, וגם התקציב הגמיש קצת גדל, ב-20 מיליון שקל, להקצות לזה פחות ממה שהיה בשנה שעברה

זאב אלקין:  הפוך

זאב אלקין:  מה שמתבקש הוא להגיד: אנחנו תעדפנו את זה יותר משנה שעברה, כי אנחנו מבינים שזה יותר חשוב עכשיו מדברים אחרים, ואנחנו באים אליכם, אגף התקציבים, ואומרים: מה שתעדפנו לא מספיק, וצריך עוד

זאב אלקין:  זאת שפה שאני מבין

זאב אלקין:  אבל אם המשרד מתעדף את זה בפחות משנה שעברה, אז מה הבסיס לטענה שזה כל-כך חשוב, שצריך להוסיף לו כסף? זה יוצא קצת גול עצמי

זאב אלקין:  לכן, אני חושב שבלי קשר לגורל המשא ומתן מול אגף תקציבים – אנחנו נתגייס לעזור, כמו שכבר הבנת מרוח דבריי – אתם צריכים לקיים דיון פנימי על חלוקה מחודשת של משאבים לאור הנתונים הנוכחיים שיש, לפני שהתוספת הזאת הגיעה, ולראות איך בכל זאת הנושא דיפלומטיה ציבורית מקבל תעדוף בחלוקה הפנימית לאור המציאות שאנחנו מכירים

זאב אלקין:           גל, במקביל אני מאתגר אתכם – האם יש היגיון שגורם מתכלל במערכת ההסברה, שפחות צריך להיות ביצועי, מקבל בחודש תקציב שגופים אחרים מקבלים בשנה? גם משרד התפוצות תוקצב לנושא ההסברה בסדר גודל של כ-30 מיליון שקל, גם משרד החוץ – 30 מיליון שקל, ומערך ההסברה הלאומי מקבל 30 מיליון שקל לחודש

זאב אלקין:  זה לדברים טובים וחשובים, אבל בסוף יש פה איזושהי אנומליה, כי גופי הביצוע העיקריים הם משרד החוץ ומשרד התפוצות, ומערך ההסברה הלאומי פחות ביצועי בתפיסה הבסיסית שלו

זאב אלקין:  אם היה פער מסוים, הייתי מבין, אבל זאת אנומליה פי 12

יבגני סובה: זאת כבר לא אנומליה, זה כבר שינוי אקלים, מאז שקמה הממשלה

יבגני סובה:  חולקו גם סמכויות

זאב אלקין: לא, אני לא חושב שיש שינוי

יבגני סובה: אני מתערב פה בפוליטיקה, אבל כשאתה מדבר על אנומליה, אני אומר לך שזה כבר שינוי אקלים

זאב אלקין: דווקא בתקציבים בשנת 2023 זה לא היה ככה

יבגני סובה: לא, מבחינת חלוקת הסמכויות של משרד החוץ

זאב אלקין: זה לא חדש

יבגני סובה: זה לא חדש, אבל זה לא קרה

יבגני סובה:  כמו שזה קרה מנובמבר שנה שעברה, לא קרה דבר כזה

יבגני סובה:  היו שם ארבעה-חמישה שרים שכמעט עסקו בנושא שמשרד החוץ היה צריך לעסוק

זאב אלקין: לא

זאב אלקין:  היה, היה, היה

זאב אלקין:  גם כשהייתי סגן שר החוץ היה

זאב אלקין:  תמיד היה

יבגני סובה: סליחה שקטעתי אותך, אבל גם בתוך הכנסת, כשהתחילה המלחמה, הח"כים פתחו פה חמ"לים וכל ח"כ עסק בזה

יבגני סובה:  אני הראשון שאמר ליצחק, היועץ המדיני, שמשרד החוץ צריך לקחת את זה כיוזמה

יבגני סובה:  תשתמשו בח"כים, תשתמשו ביכולות גם של הכנסת

יבגני סובה:  הרי אנחנו נוסעים, יש משלחות וכו'

יבגני סובה:  תשתמשו בזה, אתם תחסכו כסף

יבגני סובה:  התחילו לדבר, ובסוף גילינו שיש ארבעה מקורות סמכות של העבודה שמשרד החוץ צריך לרכז

יבגני סובה:  אני חושב שזאת לא אנומליה, ולצערי – אני אומר את זה בצער רב – לצערי זאת תוצאה של כשל בממשלה הקיימת, עם כל המשתמע מכך

יבגני סובה:  המלחמה היא הסימפטום

יבגני סובה:  אנחנו רואים את הסימפטום של הבעיה, שמובנית מתחילת הכהונה של הממשלה

זאב אלקין: לא, היא קיימת שנים רבות

זאב אלקין:  בתחומים של משרדים אחרים הממשלה הזאת באמת הוסיפה חלוקות ופיצולים; בתחום סמכויות משרד החוץ, ממה שאני מכיר בעשור האחרון – מה שהיה הוא זה שנשאר

זאב אלקין:  הייתה תקופה קצרה על עדנה דווקא בממשלה הקודמת, אבל כל השחקנים שיש כרגע על המגרש, כולם היו קיימים גם קודם

זאב אלקין:  הייתה שאלה של קווי חלוקה, והם פשוט טיילו ממקום למקום

זאב אלקין:  אני מסכים איתך שהמציאות לא מיטבית, מבחינת ריכוז המאמץ

זאב אלקין:      כרגע אני שואל שאלה תקציבית, גל, וזאת שאלה אליכם

זאב אלקין:  קודם כול, אני חושב שצריך להגדיל את תקציב ההסברה של מדינת ישראל ברמה דרמטית, ואתם מכירים את זה

זאב אלקין:  בהינתן התקציבים הקיימים היום, האם זה הגיוני שגוף מתכלל, שצריך להיות פחות ביצועי, מתוקצב פי 12 מגופים ביצועיים, כל אחד מהם? מה ההיגיון של זה במבנה הניהולי שאותי לימדו באגף תקציבים?     

גל אסף: אני אתייחס לכל הדברים, כי נאמרו פה הרבה דברים וחשוב להתייחס

גל אסף:  כמו שנאמר על ידי המנכ"ל, המשרד לא מקוצץ בקיצוץ ייעודי, ולהפך – התקציב שלו הורחב

גל אסף:  התכנסנו לשיח שאומר איך אנחנו מאפשרים למשרד לעשות יותר, וצריך לדבר על המספרים

גל אסף:  הביצוע בשנה שעברה היה 1

גל אסף: 850, והתקציב היה 1

גל אסף: 789 – זה בגדול

גל אסף:  צריך להגיד שהיו גם הוצאות חד-פעמיות גדולות בשנה שעברה: דיור לשגריר בוושינגטון בעלות של 32 מיליון שקל, זאת הוצאה שלא חוזרת בשנה הבאה

גל אסף:  היא לא מופיעה עכשיו בתקציב 2024; השתתפות המשרד בהחלטות ממשלה מגוונות ושונות, שהקשר ביניהן לבין משרד החוץ מעורפל, והוצאות נוספות

גל אסף:  בפועל, התקציב פה גדל גידול משמעותי

זאב אלקין: לפי התמונה שהוצגה פה, אם כל מה שהובטח יקרה, עם התוספות וכו', הגמיש יגדל ב-20 מיליון שקל

גל אסף: אנחנו חולקים על הגדרת הקשיח של משרד החוץ

גל אסף:  אין ספק שהמשרד מקשיח את עצמו לדעת, כמו שאמרתי, אבל אני חושב שהוא תמיד מציג תחזיות קשיח גבוהות ממה שקורה בפועל, ואני חושב שבפועל יהיה למשרד יותר תקציב גמיש

זאב אלקין: אתה יודע לתקף את זה בשנה שעברה, ולהוכיח שהתקציב הגמיש היה יותר גדול ממה שנאמר?     

גל אסף: השנה שעברה הייתה באמת מאוד חריגה בהתייקרויות שלה, בגלל שינויים גדולים

זאב אלקין: והשנה הזאת מאוד חריגה בהתייקרויות ביטחון

גל אסף: אין בעיה

גל אסף:  חבר הכנסת אלקין, אנחנו הצענו למשרד שיפוי אם ההתייקרויות יהיו גבוהות

גל אסף:  המשרד העדיף לא ללכת למנגנון הזה

זאב אלקין: למשל, התייקרות בתחום ביטחון כתוצאה מהנחיות חדשות של גופי הביטחון

זאב אלקין:  מאיפה זה אמור לבוא?     

גל אסף: חתמנו על סיכום לפני כשבועיים-שלושה, למיטב זיכרוני, של כל הנתונים הייעודיים עם מענה סופי ומוסכם לשנת 2024

זאב אלקין: אתה יודע כמה תחמושת צה"ל הוציא בשבועות האלה, שתצטרך לממן, רק בשלושת השבועות שעברו?     

גל אסף: לפני מספר שבועות ממש חתמנו על סיכום סופי ומוסכם

גל אסף:  אני לא מכיר שממש כשהדיו עוד לא יבשה – אומנם זה נחתם וירטואלית – כבר באים ומבקשים תוספת

זאב אלקין: כמו שאמרתי, אתם מאוד אוהבים את זה

גל אסף: עלויות הביטחון, למשל, היו ידועות

גל אסף:  יכול להיות שיש דלתא קטנה פה ושם, אבל אני לא חושב שהיו הנחיות חדשות לגמרי בשלושת השבועות האלה

זאב אלקין: זה מה שהמשרד טוען

גל אסף: אין בעיה

גל אסף:  אני פגשתי את המספרים האלה בדיוק כמוך, ואני לא מכיר אותם

גל אסף:  אני לא חושב שנכון שנכיר אותם בדיון בכנסת בפעם הראשונה, אבל זה המצב

זאב אלקין: הכנסת תמיד שמחה להפגיש משרדי ממשלה שונים ולעזור להם בתקשורת

זאב אלקין:  זה חלק מתפקידנו

גל אסף: נהדר, אנחנו שמחים להיות פה

גל אסף:  דבר שני, אני חושב שאנחנו לא קובעים את סדר העדיפויות, ועל אף הסופרלטיבים שיו"ר הוועדה מרבה לתת לנו, בסוף המשרד מקבל את תקציב הקניות שלו, והוא רשאי לחלק בין דיפלומטיה ציבורית, למש"ב

זאב אלקין: אבל ברור לך שאם התקציב הגמיש שלו הוא 150 או 170 מיליון, ואם הוא ייעתר לבקשתי ולהערה שלי, הוא ייתן 40 כדי להגיד שהוא כאילו תיעדף את זה הרבה יותר גבוה משנה שעברה

זאב אלקין:  אבל הוא לא יכול לתת יותר מתוך 170

גל אסף: קודם כול, חלק מהתקציב הקשיח גם הוא הולך לדיפ"צ

גל אסף:  גם לדיפ"צ יש הוצאות קשיחות

זאב אלקין: אגב, הם הסכימו לקצץ בהן משמעותית, לפי מה שאני יודע, ודווקא השנה

גל אסף: שנית, אני חושב שהתקציב הגמיש הוא יותר מ-150 מיליון

זאב אלקין: תציג את זה

גל אסף: אין בעיה

זאב אלקין: תציג את זה לנו

זאב אלקין:  אתה אומר אמירה כוללת, לא מתווכח איתך

גל אסף: במציאות של החיים, גם בשנה שעברה המשרד טען שהוא היה מוקשח, וכשהיה צריך למצוא 32 מיליון שקל לבינוי לשגריר, הם נמצאו

קריאה: זה היה על חשבון 2024

גל אסף: המשרד הסיט בעצמו מהתקציב שלו ב-2024

זאב אלקין: מה רצית שהם יעשו?      

גל אסף: זה בסדר, זאת בחירה של המשרד

זאב אלקין: מה זה "זאת בחירה של המשרד"? שהשגריר לא יגור? מה אתה רוצה?     

גל אסף: לא

גל אסף:  לא משנה, ולא נרחיב על זה

גל אסף:  כשהיה צריך כסף להחלטות ממשלה, המשרד מצא מקורות תקציביים

גל אסף:  זאת אומרת, כשצריך, המשרד מוצא מקורות תקציביים לממן הוצאות חדשות

זאב אלקין: החלטות ממשלה זה בדרך כלל בסכומים קטנים, וזה בא מהגמיש

זאב אלקין:  זה תמיד קיים

זאב אלקין:  אני לא רואה שנופל לכם האסימון

זאב אלקין:  זה משרד מלחמה, לא פחות ממשרד הביטחון בהרבה מאוד משמעויות

זאב אלקין:  במשרד הביטחון, למרות כל השנה הקשה וכו', הלכת על תוספת דרמטית, כי ברור לך שבזמן מלחמה, זה מה שצריך לעשות, כי צריך למלא מלאים וכו'

זאב אלקין:  יש מלאי של לגיטימציה בין-לאומית

זאב אלקין:  זה גם מלאי

זאב אלקין:  מלחמה פוגעת במלאי הזה בצורה מאוד קשה, ולכן אתה צריך פעילות הרבה יותר אינטנסיבית למלא את המלאי הזה

זאב אלקין:  זה בדיוק כמו תחמושת של משרד הביטחון

גל אסף: חבר הכנסת אלקין, בדיוק בגלל זה תקציב המשרד גדל ויגדל בשנת 2024, והמשרד גם הסכים שזה מהווה – אני גיליתי פה לראשונה שהמשרד חוזר בו מההסכמות, אבל בדיוק בגלל זה היו דיונים, ובדיוק בגלל זה היו דיוני התקציב, שבהם המשרד הסכים

זאב אלקין: אם יש תוספת להוצאות ביטחון של 100 מיליון שקל, ואני ממליץ לכם סביב השולחן ולראות – אתה רוצה לבדוק? תשאל

זאב אלקין:  יסבירו לך מאיפה הסכום הזה נוצר, מאיזה דרישות ומתי הן הגיעו

זאב אלקין:  אם המשרד צודק כשהוא טוען שהכול הגיע אחר כך, זאת המציאות

זאב אלקין:  הוא לא יכול לכסות את 100 מיליון הוצאות מגמיש של 170 מיליון, כי ברור מה ההשלכות על הפעילות שלו

זאב אלקין:  בסוף אתה לא רוצה להחזיק מטוס שעלה עשרות מיליארדים, ולא להשקיע כמה עשרות מיליונים או אפילו 100 מיליון שקל בתחמושת שלו, כי זאת השקעה מאוד לא יעילה מבחינת החלוקה של משאבי המדינה

זאב אלקין:  תוותר על המטוס ואל תקנה אותו

זאב אלקין:  תגיד, נעבוד בלי משרד החוץ, אבל להחזיק את משרד החוץ בלי תקציב פעילות סביר, זה לא הגיוני בעליל

זאב אלקין:  בטח ובטח בשנת מלחמה, כשיש משבר של לגיטימציה ציבורית, וגם משבר מדיני, וצריכים פעילות הרבה יותר אינטנסיבית משנה רגילה, רק להחזיק את עצמנו היכן שהיינו

זאב אלקין:  אין בררה, משרד האוצר ואג"ת צריכים לשנות את ההקשר בהקשר הזה

זאב אלקין:  אם, חס וחלילה, תהיה עכשיו מערכה בצפון, אתה לא תבוא לצה"ל ותגיד: חבר'ה, אל תבואו אליי עם בקשות תקציביות, חתמתם איתי על הסכם

גל אסף: חבר הכנסת, גם למשרד החוץ לא אמרנו את זה

גל אסף:  יכולנו להגיד למשרד החוץ: יש לכם הסכם – אגב, הוא פג תוקף כי זה מה שעשינו עם משרדים אחרים – ומשם להתחיל את הדיון

גל אסף:  בפועל, לא רק שההסכם התקציבי עם משרד החוץ כובד, אלא נוספה לו תוספת בנוסף להסכם

זאב אלקין: אני מבין את זה

גל אסף: והמשרד אמר וחתם על כך שהתוספת הזאת מהווה מענה מספק

זאב אלקין: אני מסתכל על התוצאה הכוללת, והיא שהגמיש שלו גדל ב-20 מיליון שקל

זאב אלקין:  האם בשנת מלחמה, שהולכת להיות שנה שלמה, זה המענה הנכון למשרד מלחמה? זה נראה לי בדיחה

גל אסף: להבנתי, בטבלה הזאת לא נכללת תוספת של 40 מיליון, נכון? אם כך, בפועל התקציב הגמיש גדל ביותר מזה

יעקב בליטשטיין: לא, אני הצגתי את זה

יעקב בליטשטיין:  גל, גל, הצגתי את זה

עידית בשן: זה מותנה

גל אסף: בסדר, אבל יש פה עוד 40 מיליון שהם חלק מהסיכום התקציבי, ואם המשרד יגיע ליעדים - - -     

זאב אלקין: אוקיי, 60 מיליון שקל

זאב אלקין:  זה נראה לך סכום השקעה? פעם אגף תקציבים הקצה לי סכום של 70 מיליון שקל רק בתמורה לייעוץ בהעברה של משהו בכנסת, לטובת נושאים שתעדפתי

זאב אלקין:  זה מצחיק, אלה סכומים שהם בכלל לא סדרי גודל רציניים בדיונים על התקציב

זאב אלקין:  להגיד: אני הוספתי למשרד מלחמה 60 מיליון שקל, ובזה הוא יבוא על סיפוקו? תגיד לי, מה היה אומר לך משרד הביטחון אם היית בא אליו ואומר: הגדלתי לך את התקציב ב-60 מיליון שקל?      

גל אסף: חבר הכנסת, אני לא חושב שאלה סכומים מצחיקים, ואני חושב שכולנו משלמים עליהם בסוף

זאב אלקין: ברור שכולנו משלמים

זאב אלקין:  גם על עשרות מיליארדים תוספת למשרד הביטחון כולנו משלמים

זאב אלקין:  גם בגירעון וגם בשינוי סדרי העדיפויות

זאב אלקין:  ברור

זאב אלקין:  אבל יש מציאות של מלחמה, וכמו שאמרתי, אתה תשקיע עשרות מיליארדים בביטחון, ואם זה לא יגובה בפעילות מדינית-הסברתית, וכל מה שהשקעת יירד לטמיון

גל אסף: חבר הכנסת, בתקציב הקודם אמרתי פה בוועדה שצריך קודם כול להסתכל איך המשרדים עושים את זה מתקציבם

גל אסף:  אתה אמרת לי: אנחנו בסוף שנה

גל אסף:  אתה צודק

גל אסף:  עכשיו אנחנו לא בסוף שנה, והמשרד קודם כול צריך לראות איך הוא משנה את סדרי העדיפויות שלו

זאב אלקין: אתה שמעת את זה ממני כאן, לפני שהערת את זה? הרי אמרתי את זה בעצמי, שאם המשרד טוען שנושא מסוים מקבל עדיפות ייחודית בשנת מלחמה, הוא צריך להראות את זה גם בחלוקה של הגמיש שלו

זאב אלקין:  הוא לא יכול להגיד שמה שהכי חשוב, אני אלך לחפש כסף בחוץ עבורו, ואצלי אני אסגור צרכים אחרים

זאב אלקין:  בוודאי, הוא צריך לשקף את זה גם בחלוקה הפנימית שלו

זאב אלקין:  לכן ביקשנו מהמשרד להציג את זה בדיון הבא, ולהראות את שנת 2023 מול שנת 2024

זאב אלקין:  ועדיין, ההיקפים התקציביים הכוללים – השמיכה הזאת, לאן שלא תמשוך אותה נראית לא הגיונית לשנה הזאת

זאב אלקין:       דבר נוסף, לא ענית לי על השאלה איפה ההיגיון מתוך סך תקציבים להסברה של מדינת ישראל, גוף שאמור להיות לא ביצועי אלא מתכלל בעיקר, לתקצב אותו בהיקף של פי 12 יותר ממה שכל אחד משני הגופים הביצועיים מקבל

זאב אלקין:  איפה ראיתם כזה מבנה של ניהול?     

גל אסף: חבר הכנסת, לא קבענו את היקף התקציב להסברה במשרד החוץ

גל אסף:  משרד החוץ קיבל תוספת תקציבית יותר גבוהה ממערך ההסברה, ויכול היה לבחור להקצות אותה לדיפלומטיה ציבורית

זאב אלקין: איך? הוא קיבל 20 מיליון שקל

גל אסף: לא, הוא קיבל 300

גל אסף:  אתה רואה פה את המספרים

זאב אלקין: אבל זה היה לו

גל אסף: לא, זה לא היה לו

גל אסף:  הביצוע שלו בשנה שעברה היה נמוך משמעותית

גל אסף:  התקציב שלו, אחרי העודפים ואחרי הכול, היה ב-150-140 מיליון פחות

יעקב בליטשטיין: בשנה שעברה הייתה חריגה בגלל הוצאות יותר גדולות בתחום השכירות

יעקב בליטשטיין:  השכירות קפצה, הדולר קפץ, הכול קפץ

יעקב בליטשטיין:  היה חוסר של כ-100 מיליון שקל, משהו כזה, ולקחו את זה מהגמיש

יעקב בליטשטיין:  מאיפה ייקחו את זה? לקחו את זה מהגמיש

גל אסף: ביחס לתקציב הקודם, התקציב פה גדל ב-140 מיליון, ויש עוד 40 מיליון שהם לא הוסיפו לחישוב, אבל הם חלק מהסיכום התקציבי, ויהיה אפשר לתת אותם - - -     

זאב אלקין: בסוף אני משווה את התקציב הגמיש, כי זה מה שיש, אלא אם כן תוכיח להם שהקשיחויות לא מוצדקות

גל אסף: לא רק שהוכחנו, אלא גם אמרנו שאם באמת יהיו קשיחויות כמו שאתם אומרים, קחו תוספת תקציב

גל אסף:  המשרד אמר: אנחנו לא רוצים את המנגנון הזה

יעקב בליטשטיין: אני אבוא לפה עם התקציב הגמיש, מפורט בדיוק מה עושים שקל בשקל, ואתם תראו את זה

יעקב בליטשטיין:  אני בשקיפות מלאה, אין הרבה מה להסתיר

יעקב בליטשטיין:  גל, לגבי הסוגיה של הביטחון, יש היום שבע נציגויות, ואפשר להגיד להן: תמשיכו

יעקב בליטשטיין:  יש גורמים במשרד האוצר שיסכימו

יעקב בליטשטיין:  אתה יודע, זה כבר למעלה משלושה חודשים

זאב אלקין: בואו נסגור אותן

יעקב בליטשטיין: כן, בואו נוריד אותן לשכר ארץ וכל הדברים האלה

יעקב בליטשטיין:  אנחנו דורשים שהם יחזרו בחזרה ויתחילו לעשות מדיניות ולייצג את ישראל במקומות האלה

יעקב בליטשטיין:  בשביל להכניס אותם פנימה, הוצאות הביטחון הולכות לגדול מאוד מאוד משמעותית

יעקב בליטשטיין:  גל, כשאתה מדבר על הביטחון, זאת דוגמה למשהו שלא ידענו

גל אסף: הם היו במשרד לפני שבועיים?     

יעקב בליטשטיין: בוודאי

גל אסף: ורק לפני שבועיים קיבלתם החלטה שאתם רוצים להחזיר אותם?     

יעקב בליטשטיין: נכון

יעקב בליטשטיין:  זאת החלטה מדינית חדשה שאנחנו רוצים להחזיר אותם בכל מחיר פנימה, ולהתחיל לפעול בשיטה כזאת ובשיטה אחרת

יעקב בליטשטיין:  זה חלק מההצהרה שאנחנו לא סוגרים נציגויות

יעקב בליטשטיין:  דבר שני, נזרק מה שנזרק לתוך חצר שגרירות – זה היה בתקשורת ואין לי מניעה להגיד את זה – במערב אירופה

יעקב בליטשטיין:  לא באפריקה או משהו כזה

יעקב בליטשטיין:  דקה אחרי זה, הגיעו גורמי הביטחון והם דורשים לשנות את סידורי האבטחה

יעקב בליטשטיין:  לדבר הזה יש מחיר מאוד מאוד כבד

זאב אלקין: יש לזה פתרון קל, גל, את תקציב האבטחה של משרד החוץ תיתנו לשב"כ, שהוא ינהל אותו, ואז תראה איך שזה מסתדר

אסף פרידמן: גל בניגוד עניינים בעניין הזה

גל אסף: חבר הכנסת, אני גם אחראי על - - -     

זאב אלקין: אני יודע

זאב אלקין:  אנחנו ניפגש פה בכל הדיונים

זאב אלקין:  כרגע יש מצב שגוף מנחה לא נושא בנטל התקציבי, ולכן ברור שהוא הולך להקטנת הסיכונים באופן טבעי

זאב אלקין:  מה אכפת לו? מצד שני, הגוף שנושא בנטל התקציבי, לא מתוקצב לתוספות האלה

זאב אלקין:  זה מצב לא הגיוני

גל אסף: השאלה היא האם המצב שבו גוף מונחה לא רואה את העלות אלא רק משרד האוצר רואה את העלות, האם זה המנגנון שנראה לך הכי טוב, ולא לרמת משרד החוץ?     

זאב אלקין: אני עונה לך

זאב אלקין:  אני חושב שזה לא יכול להיעצר באמצע

זאב אלקין:  או שזה צריך להיות שיח בין האוצר לבין הגוף המנחה, במסגרת סדרי עדיפויות של המדינה וניהול סיכונים, או שכל התקציב הזה צריך לשבת – כמו שעושים סגירה תקציבית – בתוך הגוף המנחה

זאב אלקין:  אלה התקציבים שיש, ותנהל את זה לפי סדרי עדיפויות

זאב אלקין:  אבל לא יכול להיות שהגורמים שבאמצע נדחקים, כי להם אין שום כלים להגיד לגוף המנחה: לא, ו אין להם שום יכולת לתכנן את הכסף

גל אסף: חבר הכנסת, יש להם כלים, יש ועדת ערר

זאב אלקין: פה זה דרמטי, זה יותר מחצי מהגמיש שלו

גל אסף: יש ועדת ערר, יש כלים להתווכח עם גוף מנחה, ומהיכרותי עם הגוף המנחה, שהוא גוף ממלכתי שאני מעריך, אני אגיד שכאשר עושים שיח רציני, הדרישות יכולות להיות מרודדות, או מענה אבטחתי מותאם, או להתאים את המציאות

זאב אלקין: אני מציע לכם, תעשו שולחן משולש, במקום לגלגל את זה מאחד לשני

זאב אלקין:  תעשו שולחן משולש – אתם, משרד החוץ והגורם המנחה – ושימו שם את כל הצרכים

זאב אלקין:  לגורם המנחה יש סמכות ואי-אפשר ללכת מולו

זאב אלקין:  אפשר להתווכח איתו, אבל בסוף הוא פוסק, אחרי שניסית לשכנע אותו לעשות משהו אחר

זאב אלקין:  על מה שייפסק כמחייב תוספת, מישהו צריך להוסיף את הכסף

זאב אלקין:  אין מה לעשות

זאב אלקין:  זה לא הגיוני שזה יירד מהגמיש

זאב אלקין:  זה סוג של קשיח, שפשוט התייקר

זאב אלקין:  אם מחר תחתום על הסכם שכר חדש עם עובדי משרד החוץ, אתה לא תעביר לו תוספת תקציב למימון ההסכם? אתה תעביר, אין לך בררה

זאב אלקין:  אתה תעשה כל מיני קונץ-פטנטים בשנה מסוימת, אבל  לשנה הבאה כבר תתקצב אותו לפי זה

זאב אלקין:  זה סוג של תופעה דומה, כי בסוף זה אירוע אקסוגני למשרד החוץ

זאב אלקין:  הוא לא אירוע פנימי, וזה חייב לבוא משם

זאב אלקין:  דברים אחרים? זאת גם שאלה של סדרי עדיפויות וכו'

זאב אלקין:       התשובה לחלוקה בין משרדים ביצועיים לבין גוף מתכלל פי 12 בהשקעה בתקציב, לא קיבלתי

גל אסף: אני חושב שמערך ההסברה רואה את עצמו גם כגוף ביצועי, לא כגוף מתכלל

זאב אלקין: זה נכון, למרות שזה לא בדיוק עיקר תפקידו

זאב אלקין:  גם אם כן, תחליטו

זאב אלקין:  תציעו למשרד החוץ ולמשרד התפוצות לסגור את פעילות ההסברה, תעבירו את הכול למערך ההסברה הלאומי, והוא ייקח אחריות מרגע זה והלאה על הנושא הזה

זאב אלקין:  אבל אי-אפשר שראש הממשלה מסכם עם שר החוץ ששר החוץ יגביר את פעילות ההסברה בחוץ, ובמקביל זאת החלוקה, והמערכת של אצל ראש הממשלה מתוקצבת פי 12 מאשר המערכת אצל שר החוץ, למרות שבעבר היא לא עסקה בביצוע, ורק עכשיו מתחילה לעסוק בביצועי בהיקפים כאלה

זאב אלקין:  זה לא הגיוני

זאב אלקין:  ואני חושב שהצרכים של מערך ההסברה הלאומי נכונים

זאב אלקין:  אל תבינו אותי לא נכון, אני לא חושב שהם לא נכונים, רק אני אומר שאם מחליטים, ובצדק, להשקיע יותר בנושא ההסברתי, זה חייב לבוא לידי ביטוי גם בגופי ביצוע

זאב אלקין:  גם פה וגם במשרד התפוצות

זאב אלקין:  לפחות בשונה ממשרד התפוצות, לכם לא עשו את סעיף אלקין, אז אתם בלי תקורה של 5 מיליון

זאב אלקין:  למשרד התפוצות שמו סעיף, שאם יוסיפו להם כסף, הם ייקחו מהם 5 מיליון כעונש על זה שהוסיפו להם כסף

זאב אלקין:  זה סעיף, אגב, שלא שמעתי בחיים שלי

זאב אלקין:  אני לא יודע מי אחראי על הסגירה התקציבית במשרד התפוצות, ולדעתי זה לא אצלך, נכון?      

גל אסף: נכון

גל אסף:  אבל אני לומד

זאב אלקין: מישהו שם התעלה על עצמו, והכניס סעיף תקורה כזאת, שאם תקבלו תוספת, תחזירו לנו 5 מיליון מהתוספת הזאת

זאב אלקין:  חייב להגיד שלא ראיתי כזה דבר, אבל זה לא קשור לדיון הזה

זאב אלקין:  לא ננעלו שערי היצירתיות באגף התקציבים

זאב אלקין:       במעט הזמן שיש לנו אני רוצה לגעת בנושא שהוא בסוף שאלת מיליון הדולר, או יותר נכון, של מיליארד שקל של משרד החוץ, וזאת השאלה על התקציב הקשיח שהולך וגדל

זאב אלקין:  יש לו שתי השלכות: יש לו השלכה תקציבית, כי בסוף יישאר ממשרד החוץ משנה לשנה יותר ויותר שלד, בלי בשר, והשאלה מה עושים אם זה

זאב אלקין:  שאלה שנייה רלוונטית לעולם התקינה

זאב אלקין:  לא היה לי דיון עם אנשי משרד החוץ שבו לא קם קול זעקה על מחסור בתקנים זוטרים, שעושים את העבודה השחורה, ומצד שני, יש עודף – סליחה על הביטוי, ויסלחו לי אנשי משרד החוץ אבל זאת המציאות של כל מי שמכיר אותה – של התקנים הבכירים, שאין מה לעשות איתם

זאב אלקין:  יש הרבה אנשים שהיו בתפקידים בכירים בחוץ, הם חוזרים למשרד לתפקידי סמנכ"לים – זה נראה לי המשרד עם הכי הרבה סמנכ"לים בשירות המדינה שאני מכיר

זאב אלקין:  בסוף, זה מספר קבוע, וכל האחרים – יש ראשי חטיבות ועוד, אבל מספר האנשים הבכירים שיש לך הרבה יותר ממה שאתה צריך בארץ

זאב אלקין:  אתה לא יודע לוותר עליהם, כי אתה צריך בעוד כמה שנים לשלוח אותם לחו"ל

זאב אלקין:  מצד שני, אין לך בגלל זה תקנים זוטרים, והם גם עולים לך הרבה יותר, אפרופו עלויות של קשיח

זאב אלקין:       לכן, אני לא רואה מנוס, וזה דווקא אתגר לאיש ניהול כמוך, למרות שזה סופר-מסובך עם הוועדים של משרד החוץ וכו', לחשוב על רפורמה משמעותית של כל דרך ההפעלה של כוח האדם במשרד החוץ

זאב אלקין:  אחרת, משנה לשנה זה ימות, הדבר הזה, ואני לא מפחד להגיד שזה יקשיח את עצמו למוות ולא לדעת

זאב אלקין:  יכולים להיות כל מיני מודלים, ובזמנו חשבתי על מודל שיאפשר לאנשים בכירים לצאת ולחזור, זאת אומרת לעודד אותם לצאת לחל"תים, אפילו ארוכים, לשוק החופשי

זאב אלקין:  יש להם ידע שיש לו ערך

זאב אלקין:  קשרים וידע שהם צברו במסגרת התפקידים שלהם, והם רק ירוויחו

זאב אלקין:  במקום להיות בתפקיד מומצא במשרד – סליחה על הביטוי – ויש הרבה כאלה שפשוט ממציאים להם כותרת, ואין להם מה לעשות באמת, אם הם יילכו וירוויחו בחוץ שכר הרבה יותר גבוה ממה שהם מרוויחים בשירות הציבורי, וגם יצברו עוד ידע כלכלי בחוץ, בטח לגבי שגרירים בהרבה מדינות זה מאוד רלוונטי – לא רק מפותחות, גם מתפתחות, כי צריך אנשים בעלי קשרים גם שם

זאב אלקין:  יש שם פעילות של העולם העסקי – הם יעשו את זה הרבה יותר קל, אם הם יידעו שהם יכולים אחר כך לחזור

זאב אלקין:  זאת אומרת, בעוד כמה שנים לצאת החוצה בתפקיד מדיני, ולעשות כזאת טיילת – נכנס-יוצא

זאב אלקין:       זה מהלך שיאפשר לך להכניס במקומם בזמן הזה תקנים זוטרים

זאב אלקין:  יהיו לך הרבה פחות אנשים בכירים

זאב אלקין:  הם גם יעלו לך פחות, וזה יקטין לך את הקשיח

זאב אלקין:  לדעתי, בסוף זה גם ישבח את אנשי משרד החוץ עצמם, כי הם יצברו ניסיון שונה מהניסיון הזה שיעזור להם גם בתפקידים בכירים

זאב אלקין:  אבל זה שינוי כללי משחק מאוד משמעותי

זאב אלקין:  אחרת, זה יתרסק, הדבר הזה, הקרחון

זאב אלקין:  זה הולך לשם

יעקב בליטשטיין: גם תוך כדי דיוני השכר וגם עכשיו, נכנסתי לעולם של הסכם הרפורמה

יעקב בליטשטיין:  להגיד לך שאני בקיא בו במאה אחוזים? ממש לא, אבל אנחנו נמצאים כרגע בדיוק בשלבים האלה, שבהם אנחנו טוחנים עד דק את הרפורמה הזאת

יעקב בליטשטיין:  ברפורמה עצמה יש ביטוי, שאתה מתמרץ כוח אדם צעיר הרבה יותר, על מנת שהוא גם ייצא לשליחויות ואתה נותן לו גם איזשהו מסלול, שהרבה יותר קל אחרי זה

יעקב בליטשטיין:  אתה מחייב אותו ליציאות וכל הדברים האלה

יעקב בליטשטיין:  ברפורמה עצמה לא ראיתי מנגנון להוצאת כוח אדם

זאב אלקין: אין, אין

יעקב בליטשטיין: בזמנו היה לי אירוע כזה במשרד התחבורה, מימיי, כשהייתי סמנכ"ל משאבי אנוש במשרד התחבורה, במקביל לאיזשהו תפקיד אחר

יעקב בליטשטיין:  באתי לאוצר ועשינו חישובים ועניינים, ונתנו מה שנקרא תוכניות פרישה מאוד - - -     

זאב אלקין: אבל אני לא מדבר על זה

יעקב בליטשטיין: רגע

יעקב בליטשטיין:  אין לי כרגע איזשהו מנגנון אחר

יעקב בליטשטיין:  אני מבין מה אתה אומר

יעקב בליטשטיין:  אתה אומר – תן לאותו שגריר, שחזר כרגע מחו"ל, לצאת לאקדמיה

זאב אלקין: או לעולם העסקי

יעקב בליטשטיין: או לעולם העסקי

זאב אלקין: תן לו חל"ת לא סטנדרטי בנציבות

זאב אלקין:  הרי על זה אני מדבר

זאב אלקין:  בדרך כלל חל"ת הוא שנה-שנתיים, תן לו שני דברים: תן לו אופציה לצאת לחל"ת גם לשלוש, ארבע וחמש שנים, ותן לו אופציה להתמודד מתוך החל"ת על התפקיד המדיני הבא בחו"ל

חיים לוי: חבר הכנסת אלקין, אני חייב להוסיף עוד כמה דברים

חיים לוי:  בימים אלה ממש, כמו שציין המנכ"ל, אנחנו מבצעים הרבה מאוד תהליכים יסודיים ומעמיקים יחד עם נציבות שירות המדינה ומשרד האוצר, שהמהות שלהם היא הרפורמה שאתה מדבר עליה

חיים לוי:  חלק מהדברים זה התאמת התקינה ורמות הדרגים או הדרגות לתפקידים, כולל גם הרצון שלנו בתוכניות פרישה, שיסדרו את כל התוכנית הזאת, שאתה מדבר עליה

זאב אלקין: הפרישה לא תפתור לך את זה

זאב אלקין:  היא תפתור את זה חד-פעמי, ומה שאני אומר זה מנגנון, שיאפשר לך מחזור

יבגני סובה: עד שיבואו בכירים נוספים, ויתפסו את התקינה הזאת

זאב אלקין: אתה תמיד תהיה במצב שבן אדם שהיה שגריר תופס את עצמו כבכיר, והוא כבר לא מוכן לחזור לתפקיד זוטר יחסית, שעושה עבודה שחורה במשרד

זאב אלקין:  כמות השגרירים שלך מטורפת, והם כל הזמן חוזרים כי אתה לא משאיר אותם מעבר לשלוש-ארבע-חמש שנים גג

אייל אזולאי: צריך לזכור דבר אחד, שלא רואים אותו באף משרד ממשלתי אחר

אייל אזולאי:  למעשה, משרד החוץ מורכב משני משרדים: משרד החוץ בארץ ומשרד החוץ בחו"ל

אייל אזולאי:  בסוף האנשים נכנסים לאותה קופסה, שצריך לתחזק אותה

אייל אזולאי:  זה לא קורה במשרדים אחרים

זאב אלקין: נכון, נכון

זאב אלקין:  לכן, זאת סיטואציה מאוד ייעודית

זאב אלקין:  אין מסלולי קידום כל-כך מהירים ובכזאת כמות כמו במשרד החוץ

זאב אלקין:  במשרד רגיל – היית במשרד התחבורה – בן אדם גדל לאט-לאט לפי כמות התקנים, וזה מתכנס

זאב אלקין:  פה בן אדם קופץ פתאום למעלה כי צריך בחו"ל, וכל מי ששגריר הוא בתפקיד בכיר

זאב אלקין:  וכשהוא חוזר – מה? אתה לא יכול להחזיר אותו

זאב אלקין:  מעלים בקודש ולא מורידים – זה כלל ידוע בשירות הציבורי, ואי-אפשר לשבור אותו

זאב אלקין:  ואז אתה תקוע, כמשרד

זאב אלקין:  לכן, לדעתי, אין מנוס וצריך מישהו שלא מפחד מלהיכנס לנושא כוח אדם, ללכת על שינוי דרמטי, ולבנות מערכת נושמת

זאב אלקין:  לדעתי, גם עובדי משרד החוץ ירוויחו מזה בענק, כי בחלק מהחיים שלהם הם ירוויחו משכורות בחוץ יותר גבוהות ממה שהם מרוויחים

זאב אלקין:  הרי המשכורת בארץ היא לא משהו לעומת המשכורת בחו"ל, כידוע, ולכן, זה יאפשר להם לצאת

זאב אלקין:  היום הם מפחדים לצאת כי אי-אפשר לחזור, ופה זה יאפשר להם לחזור בכל רגע נתון, כשהם יחשבו שהם מיצו בחוץ ורוצים שוב תפקיד מדיני וללמוד תחום חדש או מדינה חדשה

זאב אלקין:  הם יחזרו גם הרבה יותר איכותיים, לדעתי, כי הניסיון בחוץ תמיד טוב בהקשר הזה, מאשר סתם לשבת

זאב אלקין:  זה גם מכבה אנשים

זאב אלקין:  ראיתי הרבה אנשים במשרד החוץ, כשהם יושבים בתפקידים מומצאים, זה הורג אותם אחר כך מבחינת הדינמיקה הפנימית

זאב אלקין:  לכן, אני רוצה לזרוק לך אתגר למשהו מאוד מאוד משמעותי, כדי לחלץ את העגלה הזאת

יעקב בליטשטיין: לקחתי את זה לתשומת ליבי, ואנחנו נעשה על זה מחשב

יעקב בליטשטיין:  אני אהיה שמח גם להתייעץ איתך ועם כל מי שהיה במשרד החוץ

יעקב בליטשטיין:   יש לי 32 נציגויות, שיש בהן ראש נציגות וקב"ט

יעקב בליטשטיין:  ברוב הזמן, הקב"ט שומר על ראש הנציגות, שלא ייצא, לא יעשה שום פעילות ויהיה כל הזמן נצור בתוך המבנה

אייל אזולאי: בועז מכיר את זה מצוין

בועז ביסמוט: ארבע שנים היה לי את זה

יעקב בליטשטיין: אתה חווה את זה בדיוק באירוע שהולך להיות לנו באפריקה

יעקב בליטשטיין:  אני מניח שאם הנציגויות היו הרבה יותר עשירות ופועלות, התוצאה הייתה אחרת, או התוצאה שתהיה יכולה להיות אחרת

יעקב בליטשטיין:  זה לא שאנחנו מוותרים, אנחנו יוצאים עכשיו לאיזשהו קרב בלימה, ומנסים לוודא שלא נחווה ירידה במעמד שלנו בוועידת מדינות אפריקה

בועז ביסמוט: מתי זה אמור להיות?     

יעקב בליטשטיין: ב-17-16 לחודש, וב-15-14 לחודש יש כנס של שרי החוץ

יעקב בליטשטיין:  אלג'יר, יחד עם דרום אפריקה, רוצה לבטל את מעמד המשקיף שלנו

יעקב בליטשטיין:  כרגע הצלחנו לבלום בדיון אחד נושא דומה לזה, ואנחנו מקווים להצליח לבלום את הדיון האחר

זאב אלקין: אנחנו נעצור כאן במסגרת תם ולא נשלם, ואנחנו נקיים דיון המשך גם כדי ללמוד את חלוקת התקציב הגמיש, ולראות את הדינמיקה שלו מהשנים 2023 ו-2024

זאב אלקין:  עד אז, אנחנו מקווים ומבקשים גם מאגף תקציבים לקיים שיח מול משרד החוץ, ובנושא האבטחה גם מול הגורם המנחה מול אותם צרכים תקציביים שהוצפו כאן

זאב אלקין:  נחזור לדון בכל זה ביחד בקרוב

זאב אלקין:  בלי קשר, שתרגיש שאתה מוכן, אחרי שהתעמקת וכו', נשמח לקיים פה דיון על כל המבנה של שירות החוץ הישראלי, שיש לו השלכות גם תקציביות וגם תקניות על כל התפקוד של המערכת הזאת

זאב אלקין:  אני חושב שזה נושא חשוב

זאב אלקין:           לפני שאני נועל את הישיבה אני רוצה להודות לך באופן אישי על אירוע שהיה רק לפני שבוע, בחילוץ ארבעה אזרחים ישראליים מסיטואציה מאוד מאוד מורכבת בתאילנד

זאב אלקין:  זה הפך לאירוע מדובר – איך מדינת ישראל נלחמה על האנשים שלה מול סיטואציה מאוד מאוד מורכבת, והצליחה לחלץ אותם חזרה הביתה

זאב אלקין:  יישר כוח גדול ולכל עובדי המשרד, גם לשגרירה ולקונסול שעסקו בזה שם

יבגני סובה: אגב, ההדים נמשכים שם, לפי התגובות של משרד החוץ הרוסי

זאב אלקין: כן, ברור

זאב אלקין:  מדינת ישראל הקטנה הצליחה

יבגני סובה: היו שלושה אזרחים, לא?     

זאב אלקין: לא, ארבעה

זאב אלקין:  שלושה היו במצב יותר בעייתי מהאחד, אבל היו שם ארבעה אזרחים ישראליים

זאב אלקין:  לכן, יישר כוח גדול על זה

זאב אלקין:  אני רוצה לנצל את זה שאתה פעם ראשונה פה אצלנו, ולהודות בשם כל חברי הוועדה

זאב אלקין:  יש לנו שגרה של עדכונים מדיניים פעם בשבוע, ומי שמעבירה אותם היא ראש המערך המדיני עליזה בן נון

זאב אלקין:  זאת הזדמנות להודות לך, כבוס שלה, על הפתיחות ועל דיונים מאוד מאוד רציניים שמתקיימים פה בצורה מסודרת בכל שבוע, ובעזרת השם ימשיכו הלאה

בועז ביסמוט: קודם כול, בהצלחה

יעקב בליטשטיין: תודה רבה

בועז ביסמוט: מתוך עדות אישית, במשרד יש אנשים מצוינים, באמת אנשים מצוינים

בועז ביסמוט:  אדוני היושב-ראש, ראינו שזה לא עניין של תקציב

בועז ביסמוט:  אתה יכול לתת מיליארדים, לא מיליונים, אבל לעיתים אתה לא מצייד אותם במה שהמדינה רוצה באמת, וזה מאוד מזיק

זאב אלקין: זה מבוא מצוין לדיון הבא שלנו, אחרי הפסקה קצרה, על אונר"א

יעקב בליטשטיין: תודה רבה לכם

זאב אלקין: תודה רבה, הישיבה נעולה